./data/phi2331/phi020/phi2331.phi020.perseus-lat2.xml
David Magie
et cum senior Gordianus rideret, ostendisse constellationem mathematicum ferunt et de libris veteribus dictasse, ita ut probaretse vera dixisse, qui quidem et seni et iuveni et diem et genus mortis et loca, quibus essent perituri,obstinata constantia e veritate praedixit, quae omnia postea Gordianus senior in Africa, iam imperator et quando nihil timebat, narrasse perhibetur, de morte quin etiam sua filiique et de genere mortis dixisse cantabat praeterea versus senex, cum Gordianum filium vidisset, hos saepissime:Ostenderit terris hunc tantum fata neque ultra esse sinent  nimium vobis Romana propago visa potens, superi, propria haec si dona fuissent Exstant dicta et soluta oratione et versibus Gordiani iunioris, quae hodie ab eius adfinibus frequentantur, non magna, non minima sed media et quae appareant hominis esse ingeniosi sed luxuriantis et suum deserentis ingenium